КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий IущIащ РАН-м и президент Фортов Владимир
КъБР-м и Правительствэм и Унэм дыгъуасэ щызэхэтащ КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрийрэ Урысейм щIэныгъэхэмкIэ и академием и президент Фортов Владимиррэ я зэIущIэ.
Абы щытепсэлъыхьащ академическэ, IэщIагъэ хэхахэмкIэ щIэныгъэ нэхъыщхьэ щрат еджапIэхэмрэ щIэныгъэ IуэхущIапIэхэмрэ зэдэууэ, зэманым декIуу лэжьэным, апхуэдэуи РАН-мрэ Къэбэрдей-Балъкъэрымрэ щIэныгъэ къэхутэныгъэхэр егъэкIуэкIыным, технологиещIэхэр хэпщэным щызэдэлэжьэнымкIэ щыIэ хэкIыпIэхэм.
Арэзы техъуащ Урысейм щIэныгъэхэмкIэ и академиер Къэбэрдей-Балъкъэр Республикэм егъэджэныгъэмрэ щIэныгъэмкIэ и IэнатIэм нэхъри зегъэужьыным щIэгъэкъуэн зэрыхуэхъуфыну щIыкIэхэр щыубзыхуа зэгурыIуэныгъэхэр гъэхьэзыры-ным.
КъБР-м и Iэтащхьэмрэ
Правительствэмрэ я пресс-IуэхущIапIэ.
